**«Хабар» Агенттігі» АҚ сыбайлас жемқорлық тәуекелдеріне**

**ішкі талдау нәтижелері жөніндегі талдамалы анықтама**

«Хабар» Агенттігі» АҚ (бұдан әрі - Агенттік) сыбайлас жемқорлық тәуекелдеріне ішкі талдау Қазақстан Республикасы Мемлекеттік қызмет істері және жемқорлыққа қарсы іс-қимыл агенттігі төрағасының бұйрығымен, «Хабар» Агенттігі» АҚ (бұдан әрі – Агенттік) Басқарма Төрағасының «Хабар» Агенттігі» АҚ сыбайлас жемқорлыққа қарсы іс-қимылдың кейбір мәселелері туралы» 2017 жылғы 10 тамыздағы № 334-Н бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес төмендегі бағыттар бойынша жүзеге асырылды:

1. Агенттіктің қызметін қозғайтын Қазақстан Республикасының нормативтік құқықтық актілерінде, сондай-ақ Агенттіктің ішкі (жергілікті) актілерінде сыбайлас жемқорлық тәуекелдерін анықтау;
2. Агенттіктің ұйымдық-басқарушылық қызметіндегі сыбайлас жемқорлық тәуекелдерін анықтау.

Заңдылық, әділдік, жан-жақтылық, ашықтық сыбайлас жемқорлық тәуекелдеріне талдау жүргізудің негізгі қағидаттары болып табылады.

Сыбайлас жемқорлық тәуекелдеріне ішкі талдаумен Агенттіктің 2017 жылғы 01 қаңтардан бастап 2017 жылғы 10 маусымға дейінгі кезеңдегі қызметі қамтылған болатын.

Сыбайлас жемқорлық тәуекелдеріне ішкі талдау жүргізу үшін ақпарат көздері болып мыналар табылды:

1. Агенттіктің Жарғысы;
2. Агенттіктің ішкі (жергілікті) актілері;
3. «Хабар» және «Хабар 24» арналарының эфиріне шыққан сюжеттер;
4. бұрын мемлекеттік органдардың Агенттік қызметіне қатысты жүргізген тексерістерінің нәтижелері;
5. сот актілері.

Солардың шеңберінде Агенттік өз қызметін жүзеге асыратын негізгі заң актілері – Қазақстан Республикасының «Акционерлік қоғамдар туралы», «Бұқаралық ақпарат құралдары туралы», «Телерадио хабарларын тарату туралы», «Авторлық құқық және сабақтас құқықтар туралы», «Мемлекеттік сатып алу туралы», «Бағалы қағаздар рыногы туралы», «Мемлекеттік мүлік туралы», «Ақпаратқа қол жеткізу туралы» Заңдары.

Ұйымдық-басқарушылық қызметті жүзеге асырған кезде, Агенттік Қазақстан Республикасының заңнамасымен және Агенттіктің Жарғысымен белгіленген тәртіпте Агенттіктің органдары бекіткен ішкі (жергілікті) актілерді басшылыққа алады.

Сыртқы аудит тексерістерін, камералық бақылау және мемлекеттік органдардың басқа актілерін, сондай-ақ жеке және заңды тұлғалар өтініштерін тексеру нәтижелері бойынша, Агенттіктің өндірістік-шаруашылық, ұйымдық қызметінде сыбайлас жемқорлық бұзушылықтары анықталған жоқ.

Ішкі аудит қызметі жүргізген сыртқы аудитпен, Агенттік органдарының заңды және негізделген шешімдерді қабылдауына ықпал ететін сыртқы тәуекелдерді болдырмау мақсатында, лауазымдарға Агенттіктің Директорлар кеңесінің жаңадан сайланған мүшелерін енгізу, Директорлар кеңесінің жалғыз акционермен және Басқармамен өзара қарым-қатынастары тәртібін орнату, Директорлар кеңесі мүшелерінің біліктілігін арттыру, сыртқы сарапшыларды тарту ұсынылды.

Агенттік қаржылық қызмет және мемлекеттік сатып алу салаларында Қазақстан Республикасының заңдарын және заңға қарасты нормативтік құқықтық актілерін, сондай-ақ мемлекеттік тапсырма аясында сатып алу және мемлекеттік сатып алу жүргізу тәртібін реттейтін ішкі құжаттарды қатаң басшылыққа алады.

Агенттікте ықтимал сыбайлас жемқорлық тәуекелдерінің алдын алу мақсатында қызметкерлерді басқару, соның ішінде қызметкерлерді іріктеу және алмастыру мәселелерін реттейтін ішкі құжаттар бекітілген.

Қоғам Басқармасының 2016 жылғы 10 қазандағы № 14 хаттама шешімімен бекітілген «Хабар» Агенттігі» АҚ-да қызметкерлерді іріктеу және алмастыру туралы ереженің (бұдан әрі - Ереже) шарттары жеке тұлғаларды Агенттікке жұмысқа алған кезде сыбайлас жемқорлық тәуекелдеріне жол бермейді.

Бос лауазымдар туралы ақпарат Агенттіктің сайтында орналастырылады. Үміткерлердің алғашқы іріктеуі кезінде барлық келіп түскен түйіндемелер үміткерлердің лауазымдар бойынша қойылатын біліктілік талаптарына сәйкестігі мәніне талданады, сосын лауазымға үміткер кәсіби білімін тексеру кезеңдерінен, құрылымдық бөлімше басшысымен әңгімелесуден және құрылымдалған әңгімелесуден (ассессмент- орталық) өтеді.

Кадрлардың ауысу себептерін анықтау, сондай-ақ Агенттіктегі жұмыс істеу жағдайларын жақсарту мақсатында, еңбек шарты бұзылатын қызметкер бейесімді сауалнаманы толтырады, онда жұмыстан кетуге әсер еткен негізгі факторларды көрсетеді. 2017 жылғы 01 қаңтардан бастап 10 маусымға дейінгі кезеңдегі сауалнамаларды талдау мынадай факторларды көрсетті: жалақы мөлшері жұмыс көлеміне сәйкес келмейді (19,4%), жағдайлары мейлінше табысты жаңа жұмыс орнынан ұсыныс келіп түсті (17,9%), жұмыстан кету туралы шешім қабылдауға тұрғылықты жерін ауыстыру әсер етті (13,4%), жұмыс режимі көңілінен шықпайды (7,4%), мансаптық өсу үшін жағдайлардың жоқтығы (7,4%), басқа (34%).

Жалпы алғанда, 2017 жылдың көрсетілген кезеңінде кадрлардың алмасушылығы 7,67% құрады, бұл 1207 бірліктен тұратын орташа тізімдік сан жағдайында норма болып табылады.

«Хабар» және «Хабар 24» телеарналарында жарияланған сюжеттерді зерделеу аталған сюжеттерде сыбайлас жемқорлыққа қарсы әсер ету, республикадағы экономикалық қылмыстардың алдын алу, сондай-ақ сыбайлас жемқорлықпен күрес жөніндегі органдардың лауазымды тұлғаларының баяндамалары, сыбайлас жемқорлық фактілері және құқық қорғау органдары қабылдайтын шаралар туралы ақпарат болғандығын көрсетті.

Жеке және заңды тұлғалардың Агенттік қызметкерлерінің сыбайлас жемқорлық тәуекелдеріне алып келетін әрекеттеріне қатысты өтініштері болған жоқ.

Агенттікте мүдделер шиеленісі фактілері анықталған жоқ. Мүдделер шиеленістерін болдырмау мақсатында, Агенттік қызметкерлеріне тұрақты негізде нормалары Агенттікте бекітілген Корпоративтік этика кодексімен және Корпоративтік басқару кодексімен қарастырылған шиеленістерге жол бермеу ережелері және мінез-құлық тәртіптері түсіндіріледі.

# Ұсынымдар

Ішкі талдау нәтижелері бойынша Агенттік Жарғысымен, сондай-ақ Қазақстан Республикасының «Акционерлік қоғамдар туралы» Заңымен белгіленген тәртіпте ішкі аудит қызметінің ұсынымдары бойынша Агенттіктің Директорлар кеңесі туралы ережесінің өзгерістері мен толықтыруларын бекіту ұсынылды.